text: En fejl mange begår fra start, når de går i gang med at spil, er at have for høje ambitioner. Det er meget usandsynligt at man kan frembringe det nye Half-Life eller Doom fra dag et. De fleste starter derfor med de helt gamle klassiskere som Tetris, Kortspil, o.l. Med tiden vil man så eventuelt udvikle sine kundskaber og man får eventuelt samlet sig et helt hold af erfarne udviklere, og så er man kommet til et stadie, hvor det i hvert fald er mere realistisk, at stile højere.
  Spiludvikling er kompliceret - det kræver overblik og det kræver indblik. Man skal som projektleder kunne overskue alt fra konceptdesign, til banedesign, over programmer og til test af spillet. Der er mange opgaver der skal holdes styr, og der er mange overvejelser der skal gøres. Af denne grund er det også godt at starte med mindre projekter, så man med tiden lærer at overskue problemstillingerne.